Bir necha yillar davomida Internet Explorer jahonda eng yaxshi brauzer maqomida bo‘ldi. Ammo tahlilchilarning fikriga ko‘ra, 2016 yilning may oyiga kelib, Google Chrome brauzeridan foydalanuvchilar soni Internet Explorer’dan oshib ketishini aytishmoqda. Aksari odamlarning fikricha ushbu brauzer reytingining tushib ketishi, Windows 10 tizimida paydo bo‘lgan Edge brauzeri bilan bog‘liq. Ayrim ma’lumotlarga ko‘ra, Windows 10 tizimi foydalanuvchilarining 14 foizigina Edge, deyarli 60 foiz foydalanuvchisi esa Chrome brauzeridan foydalanadi. Edge brauzerining omadsizligi esa unda uchraydigan ko‘plab texnik xatolar bilan ifodalangan. Microsoft barcha nosozliklarni shu yilning o‘zida bartaraf etishga va’da berdi. Edge’ning ham bir qator yaxshi tomonlari bor, ammo foydalanuvchilar ko‘p funksiyali Chrome va Firefox brauzerlaridan foydalanishni afzal bilishadi.